stanford-oval/wikipedia huggingface dataset:
อุทยานแห่งชาตินาเวลอัวปี

อุทยานแห่งชาตินาเวลอัวปี
อุทยานแห่งชาตินาเวลอัวปี (Nahuel Huapi National Park)  ตั้งอยู่บริเวณเทือกเขาแอนดีสทางตะวันตกกลางของประเทศอาร์เจนตินา มีเนื้อที่ 528 ตารางกิโลเมตร หรือ 330,000 ไร่จัดตั้งขึ้นในปี ค.ศ. 1903 และได้รับการประกาศเป็นอุทยานแห่งชาติในปี ค.ศ. 1934 ปัจจุบันมีเนื้อที่ 7,050 ตารางกิโลเมตร หรือ 4,406,250 ไร่ภายในอุทยานมีภูเขาที่มีหิมะปกคลุมหลายลูก มีธารน้ำแข็ง ทะเลสาบ น้ำตก และมีดอกไม้ป่าอยู่ทั่วไป
อุทยานแห่งชาติ Nahuel Huapi เป็นอุทยานแห่งชาติที่เก่าแก่ที่สุดของอาเจนติน่า ในแขวง Patagonia ตรงตีนเขาของภูเขา Andes. ซึ่งก่อตั้งขึ้นใน 1934 แต่พี้นที่ของสวนเป็นดินแดนบริจาคไปยังรัฐบาลกลางโดย Perito Moreno ใน ปี 1903.
สวนครอบคลุมพี้นที่ประมาณ 7,050 กิโลเมตรและตั้งอยู่ในทิศตะวันตกเฉียงใต้ของ Neuquén เป็นฐานสำหรับการท่องเที่ยวในเมือง San Carlos de Bariloche. Villa La Angostura ยังเป็นรีสอร์ทริมทะเลสาบี่อยู่ภายในเขตแดนของสวน.
สวนนี้มีชื่อเสียงเกี่ยวกับความอุดมสมบูรณ์ไปด้วยสัตว์ป่าและมีพีชพันธุ์ธรรมชาติหลายชนิด เนื่องจากสวนมี
ภูมิประเทศหลากหลายนับตั้งแต่ 700 ถึง 3,000 เมตรและมีปริมาณน้ำฝนที่หลากหลายจากป่าฝนกับ 4,000 มม. / ปีในตะวันตก จนไปถึงทุ่งหญ้าเขตทะเลทรายที่น้อยกว่า 300 มม. / ปี ในทางตะวันออก. ในเขต  llao llao เราจะเห็นเห็ดและเชื้อราขึ้นตามต้นไม้และเป็นสัญลักษณ์ของพื้นที่จึงทำให้เป็นชื่อของโรงแรม Llao Llao ที่มีชื่อเสียงในเขตนี้ สัตว์ในสวนนี้มีมากมายหลายพันธุ์ เช่น นากแม่น้ำ, กวาง, ลามะ, กระต่ายมารัส, นกแก้ว และ เหยี่ยว
มีหลายทะเลสาบในสวนรวมถึง Lago Nahuel Huapi, Lago Mascardi, Lago Gutiérrez, Lago Traful, Lago Moreno และ Lago Guillelmo ทั้งหมดนี้รู้จักกันในนาม เขตทะเลสาบอาเจนติน่า. ทะเลสาบ Nahuel Huapi ประกอบด้วยหลายเกาะรวมถึง Isla Huemul ซึ่งเป็นสถานที่ของ โครงการ Huemul ที่ชาวอาเจนติน่าถือเป็นโครงการลับนั่นคือโครงการวิจัยนิวเคลียร์ในปี 1949-1952.
หน่วยพิทักษ์ กู้ภัยโลก

| หน่วยพิทักษ์ กู้ภัยโลก |
| --- | --- |

กำกับ: Trey Parker
เขียนบท: Trey Parker Matt Stone Pam Brady
อำนวยการสร้าง: Frank C. Agnone II Amine Tay Anne Garefino Trey Parker Michael Polaire Scott Rudin Matt Stone
นักแสดงนำ: Trey Parker Matt Stone Kristen Miller Masasa Moyo Daran Norris Maurice LaMarche Jeremy Shada Fred Tatasciore
กำกับภาพ: Bill Pope
ดนตรีประกอบ: Harry Gregson-Williams
ผู้จัดจำหน่าย: Paramount Pictures
วันฉาย: 15 ตุลาคม, ค.ศ. 2004 (Theaters)   17 พฤษภาคม, ค.ศ. 2005  (DVD and VHS)
ความยาว: 98 นาที.
ภาษา: อังกฤษ
ทุนสร้าง: $30,000,000
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
หน่วยพิทักษ์ กู้ภัยโลก ออกฉายเมือวันที่ 15 ตุลาคม พ.ศ. 2547 จำหน่ายโดย  Paramount Pictures
นักแสดง

| นักแสดง | ตัวละคร (พากษ์เสียง) |
| --- | --- |
Trey Parker: Gary Johnston, Joe, Kim Jong-il, Hans Blix, Carson, Matt Damon, Drunk in Bar,   Tim Robbins, Sean Penn, Michael Moore, Helen Hunt, Susan Sarandon, other voices
Matt Stone: Chris, George Clooney, Danny Glover, Ethan Hawke, พากษ์เสียงทั่วไป
Kristen Miller: ลิซ่า
Masasa Moyo: ซาร่า
Daran Norris: Spottswoode
Phil Hendrie: I.N.T.E.L.L.I.G.E.N.C.E., Chechen Terrorist
Maurice LaMarche: Alec Baldwin
Chelsea Marguerite: French Mother
Jeremy Shada: Jean Francois
Fred Tatasciore: Samuel L. Jackson
Scott Land: Lead Puppeteer
ดูเพิ่ม

การล้อเลียน
แหล่งข้อมูลอื่นๆ

เว็บไซต์ทางการ เก็บถาวร 2016-02-10 ที่ เวย์แบ็กแมชชีน
QuickTime trailer
Team America: World Police ในฐานข้อมูลการ์ตูน
Team America: World Police ที่อินเทอร์เน็ตมูวีเดตาเบส
Team America: World Police[ลิงก์เสีย] at the All Movie Guide
An analysis at Flakmagazine เก็บถาวร 2012-02-24 ที่ เวย์แบ็กแมชชีน
Roger Ebert's review เก็บถาวร 2008-06-19 ที่ เวย์แบ็กแมชชีน
Team America Photo Gallery
อะแพชี

สำหรับความหมายอื่น ดูที่ อะแพชี (แก้ความกำกวม)
กลุ่มอินเดียนแดงเผ่าอะแพชี
อะแพชี, c. 18th century: WA: Western Apache
N: นาวาโฮ
Ch: Chiricahua
M: Mescalero
J: Jicarilla
L: Lipan
Pl: Plains Apache
อะแพชี (Apache, คนไทยมักเรียกว่า อาปาเช่) เป็นชื่อเรียกรวมกลุ่มอินเดียนแดงหลายกลุ่มในทวีปอเมริกาเหนือ ที่มาของชื่ออะแพชี ยังไม่เป็นที่ทราบแน่นอน แต่เชื่อว่ามาจาก ภาษา Yavapai คำว่า "epache" มีความหมายว่า "คน" ในสมัยก่อนเผ่าอะแพชีอยู่ในอาศัยบริเวณตะวันออกเฉียงใต้ของรัฐแอริโซนา ถึงบริเวณทางตะวันตกเฉียงเหนือของประเทศเม็กซิโก
เผ่าอะแพชีเป็นเผ่าที่ได้ชื่อว่าเป็นเผ่าที่แข็งแกร่งเผ่าหนึ่งในบรรดาอินเดียนแดงทั้งหมด และเป็นเผ่าที่ต่อต้านคนผิวขาวอย่างรุนแรง ภายหลังจากที่ถูกกลุ่มชาวสเปนทำลายล้างหมู่บ้านและฆ่าบุคคลในกลุ่ม นักรบเผ่าอะแพชีที่มีชื่อเสียงคือ เจอโรนิโม ที่ได้ต่อสู้กับทางกองทัพของสหรัฐอเมริกาและเม็กซิโก เจอโรนิโมถูกจับเข้าคุกและหนีออกจากคุกหลายครั้ง
ในปัจจุบันเผ่าอะแพชีได้ถูกจำกัดพื้นที่ให้อยู่ในเขตสงวนอินเดียนแดง บริเวณรัฐแอริโซนา รัฐนิวเม็กซิโกและรัฐโอคลาโฮมา
เกร็ดข้อมูล

ในการ์ตูนเรื่อง ชาแมนคิง เผ่าปัจ (パッチ) มาจากชื่อของอะแพชี ที่แผลงมาจากภาษาญี่ปุ่นคำว่า อะแพชี (アパッチ)
บ.โบอิง นำอะแพชีมาตั้งเป็นชื่อเฮลิคอปเตอร์ AH-64 Apache (เฮลิคอปเตอร์โจมตี AH-64 อาปาเช่)
หลิว ซงเหริน

หลิว ซงเหริน (จีนตัวเต็ม:  劉松仁, จีนตัวย่อ: 刘松仁, พินอิน: Liú Sōngrén; อักษรโรมัน: Damian Lau, Damian Lau Chung-yan) เป็นนักแสดงและผู้กำกับภาพยนตร์ชาวฮ่องกงที่มีชื่อเสียง โดยเฉพาะในยุคทศวรรษที่ 70 และ 80 เกิดเมื่อวันที่ 14 ตุลาคม ค.ศ. 1949 ที่ฮ่องกง หลิว ซงเหรินเข้าสู่แวดวงการแสดงเมื่อปี ค.ศ. 1971 กับทางสังกัด ATV และกับทาง TVB เมื่อปี ค.ศ. 1976 โดยมีชื่อเสียงมาจากการเล่นซีรีส์แนวกำลังภายในชุดต่าง ๆ เช่น ในบทของ เล็กเซียวหงส์ ในชุด หงส์ผงาดฟ้า, ฤทธิ์ดาบวงพระจันทร์, ศึกสองนางพญา, The Rise of the Great Wall หรือ จิ๋นซีฮ่องเต้ ในปี ค.ศ. 1986 คู่กับ หมีเซียะ ในบทของ จิงเคอ นักลอบสังหารจากแคว้นเยี่ยน,  Condor In September หรือ เหยี่ยวเดือนเก้า คู่กับ กู้ กวงจง และ เปาบุ้นจิ้น ขุนศึกตระกูลหยาง เป็นต้น
ผลงานการแสดง

Zu - Warriors from the Magic Mountain (1983)
The Rise of the Great Wall (1986)
Condor In September (1986)
The Greed of Man (1992-ทั้ง 3 ภาค)
The Great General (1994)
State of Divinity (2000)
The Heaven Sword and Dragon Saber (2000)
Point of No Return (2003)
Tianxia Diyi (2004)
Hard Fate (2005)
Eight Heroes (2006)
The Drive of Life (2007)
Three Kingdoms: Resurrection of the Dragon (2008-บทรับเชิญเป็น โจโฉ)
14 Blades (2010)
The Tale of the Royal Seamstress (2010)
Scarlet Heart (2011)
แหล่งข้อมูลอื่น

เว็บไซต์อย่างเป็นทางการส่วนตัว
อะแพชี เซิร์กซีส

อะแพชี เซิร์กซีส (Apache Xerces) เป็นกลุ่มไลบรารีที่ใช้แจงส่วน (parse) และจัดดำเนินการ (manipulate) แฟ้มข้อมูลเอกซ์เอ็มแอล ซึ่งเป็นส่วนหนึ่งของโครงการอะแพชี เอกซ์เอ็มแอล (Apache XML) แพ็กเกจซอฟต์แวร์นี้ช่วยทั้งการแจงส่วนและการผลิตแฟ้มเอกซ์เอ็มแอลขึ้นใหม่ คำว่า Xerces มาจากผีเสื้อเซิร์กซีสสีน้ำเงิน (Xerces Blue butterfly) ซึ่งเป็นการตั้งชื่อตามพระนามในภาษาฝรั่งเศสของเซิร์กซีสมหาราชแห่งเปอร์เซีย (Xerxes the Great) อีกต่อหนึ่ง
ไลบรารีนี้เป็นการนำเอพีไอมาตรฐานสำหรับการแจงส่วนเอกซ์เอ็มแอลมาใช้จำนวนหนึ่ง รวมทั้ง DOM, SAX และ SAX 2 เซิร์กซีสสามารถใช้ได้บนภาษาจาวา ภาษาซีพลัสพลัส และภาษาเพิร์ล
ดูเพิ่ม

สัญญาอนุญาตอะแพชี
อะแพชี ซาลาน (Apache Xalan)
จาวาเอกซ์เอ็มแอล (Java XML)
แหล่งข้อมูลอื่น

Apache Xerces Project home
Xerces2 Java Project
Xerces Javadocs
Xerces C++ Project
Tutorial: XML with Xerces for Java
Stylus Studio support for Xerces
สมเด็จพระราชินีโกมลแห่งเนปาล

สมเด็จพระราชินีโกมลราชยลักษมีเทวีศาหแห่งเนปาล (कोमल राज्य लक्ष्मी देवी - Komala Rājya Lakṣmī Devī, ประสูติ 18 กุมภาพันธ์ ค.ศ. 1951 ณ เมืองพาคมตี ประเทศเนปาล —) พระอัครมเหสีในสมเด็จพระราชาธิบดีชญาเนนทรวีรวิกรมศาหเทวะ พระองค์เป็นสมเด็จพระราชินีองค์สุดท้ายแห่งราชอาณาจักรเนปาล ภายหลังจากการเปลี่ยนแปลงการปกครองเมื่อวันที่ 8 พฤษภาคม ค.ศ. 2008
พระราชประวัติ

สมเด็จพระราชินีโกมลราชยลักษมีเทวีศาหแห่งเนปาล ประสูติเมื่อวันที่ 18 กุมภาพันธ์ ค.ศ. 1951 ณ เมืองพาคมตี ประเทศเนปาล เป็นพระธิดาในศรีเกนทรศุมเศร์ จังพหาทุระราณา  (1927-1982) กับศรีราชยลักษมีเทวี (1928-2005) สมเด็จพระราชินีโกมลมีพระพี่น้องทั้งหมด 3  พระองค์ กับอีก 1 คน ได้แก่
สมเด็จพระราชินีไอศวรรยาราชยลักษมีเทวีศาหะ (7 พฤศจิกายน ค.ศ. 1949 — 1 มิถุนายน ค.ศ. 2001)
สมเด็จพระราชินีโกมลราชยลักษมีเทวีศาหะ (18 กุมภาพันธ์ ค.ศ. 1951 —)
เจ้าหญิงพฤกษยาราชยลักษมีเทวีศาหะ (ค.ศ. 1952 — 12 พฤศจิกายน ค.ศ. 2001)
ศรีสุราชศุมเศร์ จังพหาทุระ ราณา
พระราชประวัติ > อภิเษกสมรส

เจ้าชายชญาเนนทรวีรวิกรมศาหเทวะ (พระอิสริยยศในขณะนั้น) ได้อภิเษกสมรสกับพระองค์ เมื่อวันที่ 1 พฤษภาคม ค.ศ. 1970 ทำให้พระองค์มีพระอิสริยยศขั้นต้นที่ เจ้าหญิงแห่งเนปาล ทั้งสองพระองค์ได้มีพระราชโอรส-ธิดาด้วยกัน 2 พระองค์ ได้แก่
เจ้าชายปารัสวีรพิกรมศาหเทวะ มกุฎราชกุมารแห่งเนปาล (30 ธันวาคม ค.ศ. 1971 —) ดำรงตำแหน่งเป็นมกุฎราชกุมารแห่งเนปาล ปัจจุบันทรงอภิเษกสมรสกับ เจ้าหญิงหิมาณีราชยลักษมีเทวีศาหะ มกุฎราชกุมารีแห่งเนปาล มีพระราชโอรส-ธิดาด้วยกัน 3 พระองค์
เจ้าหญิงเปรรณาราชยลักษมีเทวีศาหะ (20 กุมภาพันธ์ ค.ศ. 1978 —) เสกสมรสกับกุมาร ราชพหาทุระ สิงห์ เมื่อวันที่ 23 มกราคม พ.ศ. 2546 มีโอรสด้วยกัน 1 คน
เหตุการณ์สังหารหมู่พระราชวงศ์เนปาล

โดยมกุฎราชกุมารทิเปนทรวีรพิกรมศาหเทวะ ได้ก่อเหตุการณ์สังหารหมู่พระราชวงศ์ภายในพระราชวังนารายันหิติ เมื่อวันศุกร์ที่ 1 มิถุนายน พ.ศ. 2544 เป็นเหตุให้สมเด็จพระราชาธิบดีพีเรนทรวีรพิกรมศาหเทวะ และสมเด็จพระราชินีไอศวรรยาราชยลักษมีเทวีศาหะ พระอัครมเหสีในสมเด็จพระราชาธิบดีพีเรนทรวีรพิกรมศาหเทวะ และเป็นพระพี่นางของสมเด็จพระราชินีโกมล ซึ่งในเหตุการณ์ดังกล่าวทำให้บุคคลในพระราชวงศ์เนปาลสิ้นพระชนม์ไปถึง 10 พระองค์ มกุฎราชกุมารได้พยายามกระทำอัตวินิบาตกรรม และถูกส่งตัวไปยังโรงพยาบาล ส่วนเจ้าหญิงโกมล (พระอิสริยยศในขณะนั้น) ก็ได้ถูกพระแสงปืนเข้าที่พระองค์ด้วย ทำให้ต้องนอนพักรักษาพระวรกายอยู่ในโรงพยาบาลอยู่ถึง 4 สัปดาห์
ตำแหน่งราชินี

ภายหลังการจากการสวรรคตของสมเด็จพระราชาธิบดีพีเรนทรวีรพิกรมศาหเทวะ จึงได้มีการยกมกุฎราชกุมารทิเปนทรวีรพิกรมศาหเทวะขึ้นครองราชย์สมบัติขณะที่มีพระอาการวิกฤตซึ่งประทับรักษาพระองค์ในโรงพยาบาล และเสด็จสวรรคตหลังจากการครองราชย์ 3 วัน ดังนั้นสมเด็จพระราชาธิบดีชญาเนนทรวีรวิกรมศาหเทวะจึงขึ้นครองราชย์เป็นพระมหากษัตริย์แห่งเนปาล เจ้าหญิงโกมล จึงได้ดำรงตำแหน่งสมเด็จพระราชินีแห่งเนปาล แต่หลังจากเหตุการณ์ครั้งนี้มีบุคคลบางส่วนเชื่อว่ามกุฎราชกุมารไม่ได้เป็นผู้กระทำการสังหารหมู่ดังกล่าว แต่เหตุการณ์ดังกล่าวนี้เองก็ได้สร้างตื่นตระหนก และความโศกเศร้าเสียใจแก่ประชาชนชาวเนปาลเป็นอย่างมาก
การเปลี่ยนแปลงการปกครอง

หลังจากการเปลี่ยนแปลงการปกครองในประเทศเนปาล พระบรมวงศานุวงศ์ทุกพระองค์ถูกลดพระยศเป็นสามัญชน พระองค์ถูกลดพระอิสริยยศเป็น นางโกมล ศาหะ พระบรมวงศานุวงศ์ต้องเสด็จออกจากจากที่ประทับในพระราชวังนารายันหิติซึ่งจะมีการดัดแปลงเป็นพิพิธภัณฑสถานแห่งชาติ สมเด็จพระราชาธิบดีชญาเนทรและพระองค์ ได้เสด็จออกจากพระราชวังนารายันหิติก่อนหน้าเส้นตาย 1 วัน โดยได้อาศัยอยู่ในพระราชวังฤดูร้อนนาคารชุนะ (Nagarjuna) ซึ่งอยู่ชานเมือง ส่วนมกุฎราชกุมารแห่งเนปาลได้อาศัยอยู่ในบ้านส่วนพระองค์กลางกรุงของสมเด็จพระราชาธิบดีชญาเนนทร แต่รัฐบาลเนปาลก็อนุญาตให้ราชินีรัตนาในสมเด็จพระราชาธิบดีมเหนทร ให้พำนักในพระตำหนักมเหนทรมันซิล ที่มีพื้นที่เพียง 30 เฮกตาร์ และนางสาราลา โกร์คาลี หรือ นางสาราลา ตามัง (Sarala Tamang) วัยกว่า 94 ปี อดีตนางสนมในสมเด็จพระราชาธิบดีตริภุวน ให้พำนักภายในเรือนหลังเล็กภายในพระราชวังนารายันหิติได้ เนื่องจากรัฐบาลเห็นว่าทรงชราภาพแล้ว
พระอิสริยยศ

โกมลราชยลักษมีเทวีราณา (ค.ศ. 1951-1970)
เจ้าหญิงโกมลราชยลักษมีเทวีศาหะ (ค.ศ. 1970-2001)
สมเด็จพระราชินีโกมลราชยลักษมีเทวีศาหะ  (ค.ศ. 2001-2008)
อุทยานแห่งชาตินิกโก

| อุทยานแห่งชาตินิกโก |
| --- | --- |
日光国立公園
ไอยูซีเอ็นกลุ่ม 2 (อุทยานแห่งชาติ)
น้ำตกเคะงนและทะเลสาบชูเซ็นจิ
ที่ตั้ง: ฮนชู, ญี่ปุ่น
เมืองใกล้สุด: นิกโก, จังหวัดโทะชิงิ
พิกัด: 36°58′43″N 139°23′42″E﻿ / ﻿36.97861°N 139.39500°E﻿ / 36.97861; 139.39500
พื้นที่: 1,147.53 ตารางกิโลเมตร (443.06 ตารางไมล์)
จัดตั้ง: 4 ธันวาคม 1934
อุทยานแห่งชาตินิกโก (ญี่ปุ่น: 日光国立公園; โรมาจิ: นิกโก โคะกุริสึ โคเอ็ง) เป็นอุทยานแห่งชาติในภาคคันโตของประเทศญี่ปุ่น ครอบคลุมพื้นที่จังหวัดโทะชิงิ, จังหวัดกุมมะ, จังหวัดโทะกุชิมะ และ จังหวัดนีงะตะ
การจัดตั้งอุทยานแห่งชาตินิกโกสืบเนื่องมาจากรัฐสภาได้กำหนดให้เมืองนิกโกเป็นพระราชอุทยานหลวงในปี 1911 ภายหลังก็มีการตราพระราชบัญญัติอุทยานแห่งชาติขึ้นในปี 1931 ทำให้ในอีกสามปีต่อมา ก็มีการเลิกพระราชอุทยานหลวงและจัดตั้งเป็นอุทยานแห่งชาตินิกโกขึ้นในปี 1934  ปัจจุบันอุทยานแห่งชาตินี้ถือเป็นหนึ่งในสถานที่ท่องเที่ยวที่งดงามที่สุดของญี่ปุ่น  และยังเป็นที่ตั้งของศาสนสถานเก่าแก่อย่างศาลเจ้านิกโกโทโชและวัดรินโน ซึ่งมีสถานะเป็นมรดกโลกโดยยูเนสโก ในบัญชีศาลเจ้าและวัดแห่งนิกโก
อีวีเอส เอ็นเทอร์เทนเมนท์

| --- | --- |

ประเภท: บริษัทจำกัด
อุตสาหกรรม: ภาพยนตร์
ก่อตั้ง: 26 ตุลาคม พ.ศ. 2523
สำนักงานใหญ่: กรุงเทพ, ประเทศไทย
บุคลากรหลัก: สุฐธิสรร สุรนันท์กิ่งเพชร    ภัทรพร ศรุตวราพงศ์    นฤทธิ์ ใหญ่โสมานัง    ธนฑัต ตั้งโชคไพศาล   สมชาย สุรนันท์กิ่งเพชร
ผลิตภัณฑ์: วีซีดี, ดีวีดี
รายได้: ไม่ทราบ
พนักงาน: ไม่ทราบ
เว็บไซต์: Official Site
อีวีเอส เอ็นเทอร์เทนเมนท์ หรือ EVS Entertainment เป็นบริษัทผลิตสินค้าประเภท ซีดีและดีวีดีภาพยนตร์ ในประเทศไทย ปัจจุบัน​ยุติกิจการแล้ว
แหล่งข้อมูลอื่น

เว็บไซต์เป็นทางการ เก็บถาวร 2008-04-06 ที่ เวย์แบ็กแมชชีน
อาโอบะ

อาโอบะ (ญี่ปุ่น: あおば; โรมาจิ: Aoba) สามารถหมายถึง
เขตอาโอบะ (青葉区) - ชื่อเขตในนครเซ็นไดหรือนครโยโกฮามะ
อาโอบะโจ (青葉町)
ภูเขาอาโอบะ (青葉山)
อาโอบะ (อาโอโมริ) - ชื่อสถานที่ในนครอาโอโมริ
อาโอบะ (ฮาจิโนเฮะ) - ชื่อสถานที่ในนครฮาจิโนเฮะ
นามสกุลของคนญี่ปุ่น
สุรพล (แก้ความกำกวม)

สุรพล อาจหมายถึง
สุรพล สมบัติเจริญ นักร้องชาวไทย
สุรพล นิติไกรพจน์ นักกฎหมายชาวไทย ,ข้าราชการชาวไทย
สุรพล โทณะวณิก นักแต่งเพลงชาวไทย
สมเด็จพระราชินีไซน์ อัล-ชาราฟ เฏาะลาลแห่งจอร์แดน

สมเด็จพระราชินีไซน์ อัล-ชาราฟ เฏาะลาล (เดิม: ไซน์ อัล-ชาราฟ; พระราชสมภพ 2 สิงหาคม พ.ศ. 2459 – สวรรคต 26 เมษายน พ.ศ. 2537) เป็นพระบรมราชินีในสมเด็จพระเจ้าเฏาะลาลแห่งจอร์แดน เป็นพระราชชนนีในสมเด็จพระราชาธิบดีฮุซัยน์แห่งจอร์แดน
| สมเด็จพระราชินีไซน์ อัล-ชาราฟ เฏาะลาลแห่งจอร์แดน |
| --- | --- |
สมเด็จพระราชินีไซน์ในปีพ.ศ. 2496
สมเด็จพระราชินีแห่งจอร์แดน
ดำรงพระยศ: 20 กรกฎาคม พ.ศ. 2494 – 11 สิงหาคม พ.ศ. 2495 (1 ปี 22 วัน)
ก่อนหน้า: สมเด็จพระราชินีมุสบาห์
ถัดไป: สมเด็จพระราชินีดีน่า

พระราชสมภพ: 2 สิงหาคม พ.ศ. 2459 อะเล็กซานเดรีย, ประเทศอียิปต์ ไซน์ อัล-ชาราฟ
สวรรคต: 26 เมษายน พ.ศ. 2537 (77 พรรษา) เมืองโลซาน, ประเทศสวิตเซอร์แลนด์
ฝังพระศพ: พระราชวังรักฮาดาน
พระราชสวามี: สมเด็จพระเจ้าเฏาะลาลแห่งจอร์แดน
พระราชบุตร: สมเด็จพระราชาธิบดีฮุซัยน์แห่งจอร์แดน เจ้าชายมูฮัมหมัด เจ้าชายฮัสซัน เจ้าหญิงบัสมาห์
ราชวงศ์: ฮัชไมต์ (อภิเษกสมรส)
พระราชบิดา: ชารีฟจามัล อาลี บิน นัสเซอร์
พระราชมารดา: นางวิจดาน ชาห์กิร ปาชาห์
ศาสนา: ศาสนาอิสลาม
พระราชประวัติ > พื้นฐานครอบครัว

สมเด็จพระราชินีไซน์ อัล-ชาราฟ เฏาะลาลแห่งจอร์แดน เสด็จพระราชสมภพเมื่อวันที่ 2 สิงหาคม พ.ศ. 2459 ณ อะเล็กซานเดรีย ประเทศอียิปต์ ในตระกูลเฮจาซี่เชื้อสายอียิปต์ เป็นธิดาในชารีฟจามัล อาลี บิน นัสเซอร์กับนางวิจดาน ชาห์กิร ปาชาห์ พระชนกของพระองค์เป็นผู้ว่าการฮาวรันและเป็นหลานชายของชารีฟฮุซัยน์ บิน อาลีแห่งนครเมกกะ พระชนนีของพระองค์เป็นธิดาของนายชาห์กิร ปาชาห์ ผู้เป็นเหลนชายของชาวไซปรัสตุรกี - ออตโตมัน นามว่า คามิล ปาชาห์ ผู้ว่าการไซปรัส
พระราชประวัติ > อภิเษกสมรส

ทรงเข้าพระราชพิธีอภิเษกสมรสกับเจ้าชายเฏาะลาล บิน อับดุลลอฮ์ พระญาติชั้นที่หนึ่งของพระองค์ เมื่อวันที่ 27 พฤศจิกายน พ.ศ. 2477 ทรงมีพระราชโอรส – ธิดาดังนี้
สมเด็จพระราชาธิบดีฮุสเซนแห่งจอร์แดน (พระราชสมภพ 14 พฤศจิกายน พ.ศ. 2478 – สวรรคต 7 กุมภาพันธ์ พ.ศ. 2542)
เจ้าชายมูฮัมหมัด (ประสูติ 2 ตุลาคม พ.ศ. 2483)
เจ้าชายฮัสซัน (ประสูติ 20 มีนาคม พ.ศ. 2490)
เจ้าหญิงบัสมาห์ (ประสูติ 11 พฤษภาคม พ.ศ. 2494)
พระราชกรณียกิจ

พระองค์ทรงปฏิบัติพระราชกรณียกิจหลายด้าน โดยทรงมีบทบาทสำคัญในด้านการเมืองของจอร์แดน ทรงสนับสนุนให้เกิดการทำงานเพื่อการกุศลเพื่อเด็กและสตรี พระองค์ทรงเข้ามามีบทบาทในการเปลี่ยนแปลงรัฐธรรมนูญแห่งจอร์แดน เมื่อปี พ.ศ. 2495 โดยทรงลงข้อความให้สิทธิเด็กและสตรีเพิ่มมากขึ้น
พระเกียรติยศ > พระอิสริยยศ

• ไซน์ อัล-ชาราฟ (2 สิงหาคม พ.ศ. 2459 – 27 พฤศจิกายน พ.ศ. 2477)
• เฮอร์รอยัลไฮเนส เจ้าหญิงไซน์ อัล-ชาราฟ เฏาะลาลแห่งจอร์แดน (27 พฤศจิกายน พ.ศ. 2477 – 20 กรกฎาคม พ.ศ. 2494)
• เฮอร์มาเจสตี้ สมเด็จพระราชินีแห่งจอร์แดน (20 กรกฎาคม พ.ศ. 2494 – 11 สิงหาคม พ.ศ. 2495)
• เฮอร์มาเจสตี้ สมเด็จพระราชินีไซน์ อัล-ชาราฟ เฏาะลาลแห่งจอร์แดน (11 สิงหาคม พ.ศ. 2495 – 26 เมษายน พ.ศ. 2537)
พระเกียรติยศ > เครื่องราชอิสริยาภรณ์จอร์แดน

Jordan :  Dame Grand Cordon with Collar of the Order of al-Hussein bin Ali.
พระเกียรติยศ > เครื่องราชอิสริยาภรณ์ต่างประเทศ

Malaysia :  Honorary Grand Commander of the Order of the Defender of the Realm (SMN, 24 April 1965).
แหล่งข้อมูลอื่น

| ก่อนหน้า |  | สมเด็จพระราชินีไซน์ อัล-ชาราฟ เฏาะลาลแห่งจอร์แดน |  | ถัดไป |
| --- | --- | --- | --- | --- |
| สมเด็จพระราชินีมุสบาห์ บิน นัสเซอแห่งจอร์แดน |  |   สมเด็จพระราชินีแห่งจอร์แดน  (2494 - 2495) |  | เจ้าหญิงดีนา บินต์ อับดุลฮะมีด |
อาโอยามะ (โตเกียว)

ย่านอาโอยามะบริเวณสี่แยกโอโมเตซันโด
อาโอยามะ (ญี่ปุ่น: 青山; โรมาจิ: Aoyama; "ภูเขาสีฟ้า") เป็นย่านหนึ่งในเขตมินาโตะ กรุงโตเกียว ประเทศญี่ปุ่น เป็นย่านการค้าและบันเทิงยอดนิยมของวัยรุ่นญี่ปุ่น รองมาจากย่านชิบูยะ และฮาราจูกุ
ในอดีตสมัยเอโดะ ย่านอาโอยามะเป็นแหล่งที่ตั้งของวัด ศาลเจ้า และที่พำนักของเหล่าซามูไร ที่มาของชื่อมาจากนามของอาโอยามะ ทาดานาริ ขุนนางท่านหนึ่งในสมัยโชกุนโทกูงาวะ ซึ่งได้สร้างที่พำนักในบริเวณนี้
35°40′19″N 139°43′23″E﻿ / ﻿35.672°N 139.723°E﻿ / 35.672; 139.723
| ด ค กย่านในโตเกียว |
| --- | --- | --- |
|  กินซะ  โกตันดะ  คันดะ  คางูราซากะ  คาจิโจ  คาซูมิงาเซกิ  คาบูกิโจ  คามาตะ  คามิอิเกบูกูโระ  คิจิโจจิ  คูงายามะ  คูดังกิตะ  เคียวบาชิ  โคจิมาจิ  โคมาบะ  โคอิชิกาวะ  โคเอ็นจิ  จิมโบโจ  จิยูงาโอกะ  จูโจ  ชินจูกุ  ชินจูกูนิโจเมะ  ชิโนโนเมะ  ชิบะ  ชิบาอูระ  ชิบูยะ  ชิมบาชิ  ชิโมกิตาซาวะ  ชิโรกาเนะ  ชิโรกาเนได  ชิโอโดเมะ  โชโต  ซังยะ  ซูงาโมะ  ซูดาโจ  ซูรูงาได  เซ็นดางายะ  โซชิงายะ  เด็นเอ็นโจฟุ  ไดกังยามะ  ทัตสึมิ  ทากาดาโนบาบะ  ทากานาวะ  ทาเตอิชิ  ทามาจิ  โทโยซุ  นากาเมงูโระ  นางาตาโจ  นิชิกิโจ  นิชิโงตันดะ  นิชิชินจูกุ  นิชิโองิกูโบะ  นิชิโออิซูมิ  นิชิโออิซูมิมาจิ  นิฮมบาชิ  ฟูตาโกทามางาวะ  มารูโนอูจิ  มิตะ  มูโรมาจิ  เมงูโรมิตะ  เมจิโระ  ยตสึยะ  ยานากะ  ยาโยอิ  ยาเอซุ  ยูรากูโจ  โยงะ  โยโยงิ  รปปงงิ  เรียวโงกุ  วากาซุ  สึกิจิ  สึกิชิมะ  อากาซากะ  อากิฮาบาระ  อาซากูซะ  อาซากูซาบาชิ  อาซางายะ  อาซาบุ  อาริอาเกะ  อาวาจิโจ  อาโอบาได  อาโอมิ  อาโอยามะ  อิเกบูกูโระ  อิจิงายะ  อิวาโมโตโจ  อีดาบาชิ  อูจิกันดะ  อูจิไซไวโจ  อูเอโนะ  เอบิซุ  เอบิซุมินามิ  โองาวามาจิ  โองิกูโบะ  โอจาโนมิซุ  โอซากิ  โอไดบะ  โอเตมาจิ  โอโมเตะซันโด  โอโมริ  โออิซูมิงากูเอ็นโจ  ฮงโง  ฮามามัตสึโจ  ฮาราจูกุ  ฮิงาชิ  ฮิงาชิกันดะ  ฮิบิยะ  |  กินซะ  โกตันดะ  คันดะ  คางูราซากะ  คาจิโจ  คาซูมิงาเซกิ  คาบูกิโจ  คามาตะ  คามิอิเกบูกูโระ  คิจิโจจิ  คูงายามะ  คูดังกิตะ  เคียวบาชิ  โคจิมาจิ  โคมาบะ  โคอิชิกาวะ  โคเอ็นจิ  จิมโบโจ  จิยูงาโอกะ  จูโจ  ชินจูกุ  ชินจูกูนิโจเมะ  ชิโนโนเมะ  ชิบะ  ชิบาอูระ  ชิบูยะ  ชิมบาชิ  ชิโมกิตาซาวะ  ชิโรกาเนะ  ชิโรกาเนได  ชิโอโดเมะ  โชโต  ซังยะ  ซูงาโมะ  ซูดาโจ  ซูรูงาได  เซ็นดางายะ  โซชิงายะ  เด็นเอ็นโจฟุ  ไดกังยามะ  ทัตสึมิ  ทากาดาโนบาบะ  ทากานาวะ  ทาเตอิชิ  ทามาจิ  โทโยซุ  นากาเมงูโระ  นางาตาโจ  นิชิกิโจ  นิชิโงตันดะ  นิชิชินจูกุ  นิชิโองิกูโบะ  นิชิโออิซูมิ  นิชิโออิซูมิมาจิ  นิฮมบาชิ  ฟูตาโกทามางาวะ  มารูโนอูจิ  มิตะ  มูโรมาจิ  เมงูโรมิตะ  เมจิโระ  ยตสึยะ  ยานากะ  ยาโยอิ  ยาเอซุ  ยูรากูโจ  โยงะ  โยโยงิ  รปปงงิ  เรียวโงกุ  วากาซุ  สึกิจิ  สึกิชิมะ  อากาซากะ  อากิฮาบาระ  อาซากูซะ  อาซากูซาบาชิ  อาซางายะ  อาซาบุ  อาริอาเกะ  อาวาจิโจ  อาโอบาได  อาโอมิ  อาโอยามะ  อิเกบูกูโระ  อิจิงายะ  อิวาโมโตโจ  อีดาบาชิ  อูจิกันดะ  อูจิไซไวโจ  อูเอโนะ  เอบิซุ  เอบิซุมินามิ  โองาวามาจิ  โองิกูโบะ  โอจาโนมิซุ  โอซากิ  โอไดบะ  โอเตมาจิ  โอโมเตะซันโด  โอโมริ  โออิซูมิงากูเอ็นโจ  ฮงโง  ฮามามัตสึโจ  ฮาราจูกุ  ฮิงาชิ  ฮิงาชิกันดะ  ฮิบิยะ  |  |
หลิว (นามสกุล)

| หลิว |
| --- | --- |
การออกเสียง: Liú (พินอิน) Lâu (ไป๋ฮฺว่าจื้อ)
ภาษา: จีน, เวียดนาม, เกาหลี, ญี่ปุ่น
ที่มา
ภาษา: ภาษาจีนเก่า
มาจาก: ชื่อราชสกุลแห่งราชวงศ์ฮั่น
ชื่ออื่น ๆ
แบบต่าง ๆ: Liú (มาตรฐาน) Liew (แคะ) Lau, Lauw, Lao, Low (กวางตุ้ง, ฮกเกี้ยน, แต้จิ๋ว) Lieu, Lieh (เซี่ยงไฮ้) Liew, Lieu (กั้น) Lưu (เวียดนาม) Yoo (เกาหลี)
ดูเพิ่ม: ยู (ชื่อเกาหลี)
หลิว ตามสำเนียงมาตรฐาน (จีน: 劉/刘; พินอิน: Liú) หรือ เล่า ตามสำเนียงฮกเกี้ยน เป็นนามสกุลจีน ซึ่งอาจมีที่มาดังนี้
จากสกุลฉี (祁) ของพระเจ้าเหยา (堯)
จากพระเจ้าเหวิน (文王) แห่งราชวงศ์โจว (周朝)
จากหลิว ปัง (劉邦) แห่งราชวงศ์ฮั่น (漢朝)
จากเซี่ยง ปั๋ว (項伯) แห่งรัฐฉู่ (楚国)
จากหลิว ยฺเวียน (劉淵) แห่งรัฐฮั่นเจา (漢趙)
จากนามสกุลแบบประสมว่า ตู้กู (獨孤) ที่ใช้ในราชวงศ์เว่ย์เหนือ (北魏) หรือ
จากหลิว จือ-ยฺเหวี่ยน (劉知遠) แห่งราชวงศ์ฮั่นยุคหลัง (後漢)
บุคคลในประวัติศาสตร์ที่ใช้นามสกุลนี้

หลิว ค่าน (劉衎) ขึ้นครองราชย์เป็นจักรพรรดิฮั่นผิง (漢平帝)
หลิว จฺวัง (劉莊) ขึ้นครองราชย์เป็นจักรพรรดิฮั่นหมิง (漢明帝)
หลิว จาง (劉璋) ขุนนาง
หลิว จ้าน (留贊) ขุนนาง
หลิว จ้าว (劉肇) ขึ้นครองราชย์เป็นจักรพรรดิฮั่นเหอ (漢和帝)
หลิว จี้ (劉洎) ขุนนาง
หลิว จื้อ (劉志) ขึ้นครองราชย์เป็นจักรพรรดิฮั่นหฺวัน (漢桓帝)
หลิว จือ-ยฺเหวี่ยน (劉知遠) ขึ้นครองราชย์เป็นจักรพรรดิเกาจู่แห่งฮั่นยุคหลัง (後漢高祖)
หลิว จื้อเย่ (劉繼業) ขุนนาง
หลิว ฉง (劉崇) ขึ้นครองราชย์เป็นจักรพรรดิชื่อจู่แห่งฮั่นเหนือ (北漢世祖)
หลิว ฉี่ (劉啟) ขึ้นครองราชย์เป็นจักรพรรดิฮั่นจิ่ง (汉景帝)
หลิว ช่าน (劉禪) ขุนนาง
หลิว ชื่อ (劉奭) ขึ้นครองราชย์เป็นจักรพรรดิฮั่น-ยฺเหวียน (漢元帝)
หลิว เช่อ (劉徹) ขึ้นครองราชย์เป็นจักรพรรดิฮั่นอู่ (漢武帝)
หลิว ซิน (劉欣) ขึ้นครองราชย์เป็นจักรพรรดิฮั่นอาย (汉哀帝)
หลิว ซิน (劉歆) บัณฑิต
หลิว ซิ่ว (劉秀) ขึ้นครองราชย์เป็นจักรพรรดิฮั่นกวังอู่ (漢光武帝)
หลิว เซี่ยง (劉向) ขุนนาง
หลิว ต๋า (劉炟) ขึ้นครองราชย์เป็นจักรพรรดิฮั่นจาง (漢章帝)
หลิว ปัง (劉邦) ขึ้นครองราชย์เป็นจักรพรรดิฮั่นเกาจู่ (漢高祖)
หลิว ปา (劉巴) ขุนนาง
หลิว เป้ย์ (劉備) ขึ้นครองราชย์เป็นจักรพรรดิเจาเลี่ย (昭烈皇帝)
หลิว เปี่ยว (劉表) ขุนนาง
หลิว เป่า (劉保) ขึ้นครองราชย์เป็นจักรพรรดิฮั่นชุ่น (漢順帝)
หลิว ฝูหลิง (劉弗陵) ขึ้นครองราชย์เป็นจักรพรรดิฮั่นเจา (汉昭帝)
หลิว ยฺวี่ (劉裕) ขึ้นครองราชย์เป็นจักรพรรดิหลิวซ่งอู่ (劉宋武帝)
หลิว ยฺเวียน (劉淵) ขึ้นครองราชย์เป็นจักรพรรดิฮั่นจ้าวกวังเหวิน (漢趙光文帝)
หลิว เย่ (劉曄) ขุนนาง
หลิว สฺวิน (劉詢) ขึ้นครองราชย์เป็นจักรพรรดิฮั่นเซฺวียน (汉宣帝)
หลิว เสีย (劉協) ขึ้นครองราชย์เป็นจักรพรรดิฮั่นเซี่ยน (漢獻帝)
หลิว หง (劉宏) ขึ้นครองราชย์เป็นจักรพรรดิฮั่นหลิง (漢靈帝)
หลิว หยาน (劉龑) ขึ้นครองราชย์เป็นจักรพรรดิเกาจู่แห่งฮั่นใต้ (南漢高祖)
หลิว เหวินจิ้ง (劉文靜) ขุนนาง
หลิว เหิง (劉恆) ขึ้นครองราชย์เป็นจักรพรรดิฮั่นเหวิน (漢文帝)
หลิว อาน (劉安) หลานของหลิว เช่อ
หลิว อ้าว (劉驁) ขึ้นครองราชย์เป็นจักรพรรดิฮั่นเฉิง (漢成帝)
หลิว อิ๋ง (劉盈) ขึ้นครองราชย์เป็นจักรพรรดิฮั่นฮุ่ย (汉惠帝)
หลิว อี้หลง (劉義隆) ขึ้นครองราชย์เป็นจักรพรรดิหลิวซ่งเหวิน (劉宋文帝)
หลิว ฮู่ (劉祜) ขึ้นครองราชย์เป็นจักรพรรดิฮั่นอาน (漢安帝)
ตัวละครในบันเทิงคดี

หลิว เหมา ซิง - ตัวละครจากเรื่องยอดกุ๊กแดนมังกร
| ด ค กนามสกุลที่พบบ่อยที่สุด 100 นามสกุลในจีนแผ่นดินใหญ่ (พ> ศ. 2563) |
| --- | --- |
1–25: หวัง 王 หลี่ 李 จาง 张 หลิว 刘 เฉิน 陈 หยาง 杨 หฺวาง 黄 เจ้า 赵 อู๋ 吴 โจว 周 สฺวี 徐 ซุน 孙 หม่า 马 จู 朱 หู 胡 กัว 郭 เหอ 何 หลิน 林 หลัว 罗 เกา 高 เจิ้ง 郑 เหลียง 梁 เซี่ย 谢 ซ่ง 宋 ถาง 唐
26–50: สฺวี่ 许 หาน 韩 เติ้ง 邓 เฟิง 冯 เฉา 曹 เผิง 彭 เจิง 曾 เซียว 萧 เถียน 田 ต่ง 董 พาน 潘 ยฺเหวียน 袁 ไช่ 蔡 เจี่ยง 蒋 ยฺหวีั 余 ยฺหวี 于 ตู้ 杜 เย่ 叶 เฉิง 程 เว่ย์ 魏 ซู 苏 ลฺหวี่ 吕 ติง 丁 เหรอน 任 หลู 卢
51–75: เหยา 姚 เฉิ่น 沈 จง 钟 เจียง 姜 ชุย 崔 ถาน 谭 ลู่ 陆 ฟ่าน 范 วาง 汪 เลี่ยว 廖 ฉือ 石 จิน 金 เหวย์ 韦 เจี่ย 贾 เซี่ย 夏 ฟู่ 傅 ฟาง 方 โจว 邹 สฺยง 熊 ไป๋ 白 เมิ่ง 孟 ฉิน 秦 ชิว 邱 โหว 侯 เจียง 江
76–100: อิ่น 尹 เซฺว 薛 เหยียน 阎 ตฺว้าน 段 เหลย์ 雷 หลง 龙 หลี 黎 ฉื่อ 史 เถา 陶 เฮ่อ 贺 เหมา 毛 เห่า 郝 กู้ 顾 กงง 龚 เช่า 邵 ว่าน 万 ฉิน 覃 อู่ 武 เฉียน 钱 ไต้ 戴 เหยียน 严 มั่ว 莫 ข่ง 孔 เซี่ยว 向 ฉาง 常
ที่เกี่ยวข้อง: นามสกุล 100 ตระกูล รายชื่อนามสกุลจีนที่พบบ่อย
หลวงพ่อเพ็ชร (วัดท่าถนน)

| หลวงพ่อเพ็ชร์ |
| --- | --- |

ชื่อสามัญ: หลวงพ่อเพ็ชร์ , หลวงพ่อเพ็ชร์ วัดท่าถนน
ประเภท: พระพุทธรูป
ศิลปะ: ปางสมาธิ (ขัดสมาธิเพชร)  ศิลปะเชียงแสน
ความกว้าง: 32 นิ้ว
วัสดุ: โลหะสำริด
สถานที่ประดิษฐาน: วิหาร วัดท่าถนน
ความสำคัญ: พระพุทธรูปศักดิ์สิทธิ์คู่บ้านคู่เมืองจังหวัดอุตรดิตถ์
หมายเหตุ: เปิดให้สักการบูชาทุกวัน
 ส่วนหนึ่งของสารานุกรมพระพุทธศาสนา
หลวงพ่อเพ็ชร์ เป็นพระพุทธรูปเนื้อโลหะสำริด ปางมารวิชัย (ขัดสมาธิเพชร) ศิลปะเชียงแสนสิงห์หนึ่ง หน้าตักกว้าง 32 นิ้ว มีพุทธลักษณะงดงามมาก  ปัจจุบันประดิษฐานอยู่ที่วิหารวัดท่าถนน ชาวอุตรดิตถ์นับถือว่า เป็นพระพุทธรูปสำคัญคู่บ้านคู่เมืองอุตรดิตถ์  มีงานนมัสการประจำปีในวันกลางเดือนสี่ของทุกปี
ประวัติหลวงพ่อเพ็ชร์

เมื่อปี พ.ศ. 2436 หลวงพ่อด้วง เจ้าอาวาสวัดหมอนไม้ อำเภอหนองโพ ซึ่งเป็นอำเภอเมืองปัจจุบัน จังหวัดอุตรดิตถ์ ได้เดินทางผ่านอุโบสถร้าง ครั้นเมื่อหลวงพ่อด้วงพบจอมปลวกขนาดใหญ่แห่งหนึ่งรูปร่างรูปแหลมผิดกับจอมปลวกทั่วไป จึงได้เอาไม้เคาะปลายแหลมที่เป็นยอดของจอมปลวกนั้นจนดินหลุดออก เห็นเกศพระพุทธรูปโผล่ออกมา หลวงพ่อด้วงจึงสั่งให้พระและลูกศิษย์วัดที่ร่วมเดินทางไปด้วยช่วยกันขุดดิน จอมปลวกออก ก็พบพระพุทธรูปขนาดค่อนข้างใหญ่ ฝังอยู่ในจอมปลวกแห่งนั้น จึงได้อัญเชิญพระพุทธรูปองค์นั้นไปไว้ที่วัดหมอนไม้
ต่อมาหลวงพ่อด้วงเห็นว่า วัดหมอนไม้ไม่มีพระอุโบสถที่จะประดิษฐานพระพุทธรูปได้อย่างเหมาะสม ประกอบกับมีประชาชนที่ทราบข่าวพระพุทธรูปองค์นี้ ได้มากราบไหว้บูชาสักการะเป็นจำนวนมาก นอกจากนั้น ยังอาจมีปัญหาเรื่องโจรผู้ร้าย จึงพิจารณาเห็นว่า หากเชิญพระพุทธรูปองค์นี้ไปประดิษฐานที่วัดวังเตาหม้อ (คือวัดท่าถนนในปัจจุบัน) ซึ่งมีหลวงพ่อเพ็ชร์เป็นเจ้าอาวาสอยู่ วัดแห่งนี้มีพระอุโบสถ และตั้งอยู่ในที่ชุมนุมชน สะดวกแก่การไปนมัสการของประชาชน ท่านจึงได้อัญเชิญพระพุทธรูปไปประดิษฐานไว้ที่วัดวังเตาหม้อ และถวายพระนามพระพุทธรูปองค์นี้ว่า หลวงพ่อเพ็ชร์